З гісторыі Дзісны. Полацкія крывічы заснавалі Дзісну ў 10 стагоддзі, пабудаваўшы тут крэпасць Капец-гарадок. Дзісна была абарончай фартэцыяй на Дзвіне, на сваім гербе таксама мела выяву ладдзі. Іван Жахлівы да Дзісны не дайшоў, таму менавіта сюды збеглі багатыя полацкія купцы і шляхта. Тут збіраў войскі Сцяпан Батура, каб вызваліць Полацк. Дзісна ад 16 стагоддзя мела магдэбурскае права. Два стагоддзі таму гэта быў другі па колькасці насельніцтва горад на Полаччыне.